Строително инженерство
Строителното инженерство е една от професионалните дисциплини на инженерството, чиято основна цел е проектирането, изпълнението, надзора и поддържането на сгради и съоръжения така, че те да отговарят на изискването за нормално експлоатиране на съответната сграда или съоръжение. Основните принципи, които се използват в строителното инженерство, включват познания в областта на строителните материали, висша математика, строителна механика, сградостроителство, сеизмично инженерство, земна механика (геомеханика), механика на флуидите и други специфични конструктивни дисциплини. В зависимост от специализацията строителното инженерство се разделя на няколко основни клона:
- Конструктивно инженерство;
- Строителство на пътища и ЖП линии;
- Водоснабдяване и Канализация;
- Хидротехническо инженерство.

Всеки клон се занимава с отделни видове съоръжения и сгради. Основен обект на конструктивното инженерство е проектирането, оразмеряването и конструирането на носещата конструкция на сградите и съоръженията.

От функционална гледна точка, сградите се делят на:
- Жилищни – еднофамилни къщи, жилищни блокове и кооперации, хотели, мотели;
- Обществени – административни, учебни, здравни, сгради за развлечение и спорт, сгради за търговска дейност;
- Промишлени сгради – заводи, фабрики, цехове и т.н. обслужващи промишления отрасъл.
- Аграрнии сгради – сгради на селското стопанство.

За всички видове сгради действат различни норми и правила за проектирането им от конструктивна гледна точка.

Съоръженията, които са обект на проектиране от конструктивното инженерство са:
- транспортни съоръжения: мостове, пътища, тунели;
- Инженерни съоръжения: Кули, Мачти, Комини, Водни Кули;
- Геотехнически съоръжения: Подпорни стени, Фундиране, Укрепване на свлачища.

Сградите и съоръженията от материално-конструктивна гледна точка се делят на:
- Стоманобетонни конструкции;
- Стоманени конструкции;
- Дървени и пластмасови конструкции;.

Основните области на строителното инженерство 
Основните области на строителното инженерство са:
 строителство на сгради
 строителство на промишлени съоръжения
 строителство на транспортни съоръжения
 пътно и железопътно строителство
 водоснабдяване и канализация
 хидротехническо строителство

Строителство на сгради 

Тук се отнасят:
 жилищни сгради
 промишлени сгради
 обществени сгради

Промишлени съоръжения 
В тази група спадат инженерните съоръжения като:
 черупки
 резервоари за питейни води или промишлени течности
 силози
 бункери
 водни кули
 високи комини
 радио-телевизионни кули

Транспортни съоръжения 

Транспортните съоръжения биват:
 стоманобетонни (масивни), стоманени, дървени, пластмасови и комбинирани мостове
 хидротехнически и транспортни тунели
 товарни и пътнически въжени линии (лифтове)
 пристанища

Пътно и железопътно строителство 
Включва:
 пътища
 железопътни линии
 пътни и железопътни възли
 летища (аеродрумове)

Водоснабдяване и канализация 
Включва:
 водоснабдителни мрежи и съоръжения, канализационни мрежи и съоръжения, водоснабдяване и канализация на сгради
 помпи и помпени станции, пречистване на питейни и отпадъчни води

Хидромелиоративно строителство 
 Напоителни канали
 Тунели за вода-напорни и безнапорни
 Корекции на реки
 Противоерозионни съоръжения
 Напоителни системи
 Отводнителни системи
 Помпени станции

Хидротехническо строителство

Източници

Литература 
 Попов, Атанас. Архитектурни конструкции. IV издание, ДИ „Техника“, София, 1975, 599 стр. (Университетски учебник)

Вижте също 
 Университет по архитектура, строителство и геодезия